b"\n_START_ARTICLE_\nFrano Baras\n_START_SECTION_\nObrazovanje\n_START_PARAGRAPH_\nOsnovnu \xc5\xa1kolu i Klasi\xc4\x8dnu gimnaziju zavr\xc5\xa1io je u Splitu, maturirav\xc5\xa1i 1950, francuski i talijanski jezik s knji\xc5\xbeevno\xc5\xa1\xc4\x87u diplomirao je 1956. na Filozofskom fakultetu u Zagrebu, usavr\xc5\xa1avao se na pariskom sveu\xc4\x8dili\xc5\xa1tu Sorbonni.\n_START_SECTION_\nPedago\xc5\xa1ki rad\n_START_PARAGRAPH_\nKao apsolvent 1954./55. predavao na Gimnaziji u Imotskome. Poslije diplomiranja i odslu\xc5\xbeenja vojnoga roka, uposlen u splitskome Narodnom sveu\xc4\x8dili\xc5\xa1tu kao referent za obrazovanje odraslih te upravitelj \xc5\xa0kole stranih jezika 1958.-1966. Od 1973. Na Pedago\xc5\xa1koj akademiji u Splitu u zvanju profesora vi\xc5\xa1e \xc5\xa1kole predavao francuski jezik i knji\xc5\xbeevnost 1966.-1978., zatim do umirovljenja kao vi\xc5\xa1i predava\xc4\x8d na Filozofskom fakultetu u Zadru, OUR Split 1978.-1997.\n_START_SECTION_\nZnanstveni, stru\xc4\x8dni i publicisti\xc4\x8dki rad\n_START_PARAGRAPH_\nObjavio je dvadesetak znanstvenih radova i vi\xc5\xa1e stotina publicisti\xc4\x8dkih tekstova, me\xc4\x91u kojima studije o napoleonskoj upravi u Dalmaciji u Radovima Pedago\xc5\xa1ke akademije (1975., l977.), Zborniku Ekonomskog fakulteta (1976/77.), Kulturnoj ba\xc5\xa1tini (1978., 1979.), Na\xc5\xa1im temama (1989.), Zborniku 290 godina Klasi\xc4\x8dne gimnazije u Splitu (1990.), Gra\xc4\x91i i prilozima za povijest Dalmacije (2001.), Zborniku Dalmacija za Francuske uprave 1806.-1813. (2011.), Zborniku 'Ka\xc4\x8di\xc4\x87', 1993. i 2009.-11._NEWLINE_Pregledne \xc4\x8dlanke o teroru splitskih autonoma\xc5\xa1a i borbi narodnjaka za uvo\xc4\x91enje hrvatskog jezika u \xc5\xa1kolama objavili su mu Kulturna ba\xc5\xa1tina, Hrvatski narodni preporod u Splitu (posebno izdanje) 1982., Mogu\xc4\x87nosti 1982.\n_START_SECTION_\nKnji\xc5\xbeevni rad\n_START_PARAGRAPH_\nPjesmama se javio u splitskom \xc4\x8dasopisu Knji\xc5\xbeevni Jadran (1952. i 1953.). Kra\xc4\x87e prozne tekstove i dnevni\xc4\x8dke zapise objavljivao u \xc4\x8dasopisima objavljivao je, me\xc4\x91u inim, u \xc4\x8dasopisima Dubrovnik (1968.), Mogu\xc4\x87nosti (1969.), Vidik (1978.), Hrvatski rukopis (1993, 1994.), [[Republika (\xc4\x8dasopis)|Republika (2008. i 2012.). Osobna sje\xc4\x87anja na Drugi svjetski rat (Ujedi rimske vu\xc4\x8dice, S teutoncima pod anglosaksonskim bombama) objavio u Hrvatskim obzorjima (1994, 1998, 1999.) a Dva ratna Bo\xc5\xbei\xc4\x87a u Sinju u Cetinskim vrilima (2003.)._NEWLINE_Knji\xc5\xbeevne prijevode s romanskih jezika objavljivao u polumjese\xc4\x8dniku Horizontu (1951.-1952.), Vjesniku u srijedu (1952.), zatim u Novela-filmu (1953., 1955. i 1956.), Narodnom listu (1956.) te u Mogu\xc4\x87nostima (1958.\xe2\x80\x931967.)._NEWLINE_\xc4\x8clanke, putopise, feljtone, te kazali\xc5\xa1ne kritike objavlivale su mu razne novine, me\xc4\x91u kojima Slobodna Dalmacija, 'Nedjeljna Dalmacija, Vjesnik, Telegram, Borba, Fokus, Ve\xc4\x8dernji list, Hrvatsko slovo, te Vijenac._NEWLINE_Bio je urednik biblioteka: Kairos Narodnog sveu\xc4\x8dili\xc5\xa1ta u Splitu (1966.-1968.) i Posebnih izdanja Matice hrvatske - Split (1993.-1999.), te \xc4\x8dlan uredni\xc5\xa1tva: Karake (1987.-1990.), Ka\xc5\xa1telanskog zbornika (1987.-1993.), Monografije HNK Split 1893.-1993. i Kulturne ba\xc5\xa1tine (1993.-1998.).\n_START_SECTION_\nKazali\xc5\xa1te\n_START_PARAGRAPH_\nU Parizu je 1963. prou\xc4\x8davao upravno i umjetni\xc4\x8dko ustrojstvo pariskih kazali\xc5\xa1ta._NEWLINE_Jedan je od pokreta\xc4\x8da splitskih avangardnih scena Komorna pozornica (1961.), Akroama-21 (1966.) i Kripta-70 (1970.)._NEWLINE_U njegovu prijevodu izvedene su u Splitu drame Ljudski glas J. Cocteaua (1966.) i Slu\xc5\xa1kinje J. Gen\xc3\xaata (1970.)._NEWLINE_Bio je kazali\xc5\xa1ni kriti\xc4\x8dar Slobodne Dalmacije (1962.\xe2\x80\x931969.) i povremeno Borbe (1963., 1964., 1967.)._NEWLINE_Bio je ravnatelj Drame splitskoga Hrvatskoga narodnog kazali\xc5\xa1ta 1970.-1972 te voditelj dramskoga programa Splitskoga ljeta 1972. i 1973.\n_START_SECTION_\nDru\xc5\xa1tveni rad\n_START_PARAGRAPH_\nRadni je \xc4\x8dlan Matice hrvatske od 1963. te Hrvatskog dru\xc5\xa1tva kazali\xc5\xa1nih kriti\xc4\x8dara i teatrologa._NEWLINE_Jedan je od \xc4\x8dlanova-utemeljitelja splitskoga Dru\xc5\xa1tva francusko-jugoslavenskog prijateljstva (1984., od 1992. Udruge francusko-hrvatskog prijateljstva) te \xc4\x8dlan upravnog odbora Alliance Fran\xc3\xa7aise de Split (od 1994.)._NEWLINE_Bio je \xc4\x8dlan Komisije za imena ulica, trgova i spomenike Gradskog vije\xc4\x87a u Splitu (1991.-1995. i 2001.-2002.) te Odbora Splitskoga ljeta (1991.-1995.)"